יעל שלו

**יעל שלו** (23 בדצמבר 1924 – 6 בינואר 2022) הייתה פסלת ישראלית.

את פסליה הציגה בתערוכות רבות בישראל ובעולם. שניים מפסליה מוצבים דרך קבע בחוף הכנרת ובגן לאומי קיסריה.

בשנת 2015 נבחר פסל שלה על ידי ההוועד היהודי-האמריקאי (AJC – American Jewish Congress) כאות הוקרה להילרי קלינטון.

## ביוגרפיה
יעל שלו נולדה בנהלל ליעקב וחנה ובמן, ממייסדי מושב העובדים נהלל. בילדותה למדה בבית הספר החקלאי במושב, בנעורייה נחשבה ליפיפיית העמק, ונתנה השראה לשיר "הורה נהלל" שנכתב על ידי צבי בן-יוסף.

בשנת 1944 נישאה למשה שלו, וטרינר מותיקי "החקלאית", בשל עבודתו גרו במקומות שונים בארץ ובשנים האחרונות התגוררו בתל אביב.

לזוג נולדו שני ילדים, פרופסור אילנה אריאל ממרכז רפואי הדסה – האוניברסיטה העברית ושמשון שלו, מהנדס מכונות בתעשייה האווירית לישראל.

זמן רב יעל לא הייתה מודעת לכשרונותיה האמנותיים, והתחילה בלימוד שיטתי בגיל מאוחר יחסית, לאחר צאת ילדיה מהבית.
יעל החלה את לימודי האמנות אצל הפסל אהרון אשכנזי, המשיכה במכללת אורנים אצל האמן מיכאל גרוס, ולאחר שנה החלה מסלול ארבע שנתי במכון לאמנות פלסטית בבת ים (1972-1976) בסופו קיבלה דיפלומה.
יעל למדה במחלקה לפיסול אצל הפסל יעקב אפשטיין, במסגרת לימודיה זכתה בפרס מטעם משרד החינוך להישגים מיוחדים ופיתוח סגנון אישי.

יעל שלו נפטרה ב-6 בינואר 2022 ונקברה בבית העלמין בנהלל.

## עבודותיה
פסליה יצוקים בברונזה. היא החלה בסגנון פיגורטיבי נאמן למציאות, ובמיוחד הצטיינה בפיסול של פורטרטים, בצד דמויות נשיות. במהרה חיפשה סגנון אישי, ביצירה של דמויות מסוגננות בתנוחות ובאורך חלקי הגוף אשר אינם נאמנים למציאות מבחינת הפרופורציה בין חלקי הגוף, אך יחד עם זאת נראים טבעיים ומביעים רגש של שלווה ונינוחות, כגון הפסל
השתלבות.

דמות האישה, הן כסמל יופי והן כאם או כבת זוג לגבר הוא הנושא המרכזי בעבודותיה. בשלב המאוחר הדמויות שפיסלה הלכו ולבשו ביטוי אמנותי אבסטרקטי, בלי לאבד את הטבעיות והנינוחות שלהתנועה, כגון פסל "בת הים" שמוצג על חוף הכנרת, או הפסלים "עדנה" ו-"חצויה אבסטרקט".
דוגמאות אחרות להתפתחות בסגנון עבודותיה הן פסלים העוסקים במשפחה כגון "משפחה שלישייה" ו-"טרויקה" והפסל "משפחה" המוצב על חוף קיסריה, ובהמשך הפסל "הורות" ו-"משפחה אבסטרקט" שבהם שתי הזרועות מסמלות את ההורים המגוננים על צאצאם, ובאותה עת משתקפים בו.
לפי ד"ר זאב גולדמן, צריך להיות משורר על מנת לתת ביטוי הולם ליצירה של יעל מלאת הפיוט.

## גלריית תמונות

קובץ:יעל שלו בסטודיו בביתה בתל אביב.jpg | יעל שלו בסטודיו בביתה בתל אביב
File:PikiWiki Israel 11865 sculpture quot;mermaidquot; in tiberias beach.jpg | פסל "בת הים" בשובר הגלים שעל טיילת חוף הכנרת, טבריה. (הפסל הוסר במהלך 2023 בעקבות עבודות שיפוץ שמבוצעות במקום לאחר שסופה שהשתוללה במאי 2022 גרמה נזק נרחב לשובר הגלים)
קובץ:Family קיסריה.jpg|פסל "משפחה" בנמל קיסריה
קובץ:השתלבות_יעל_שלו.jpg|פסל "השתלבות"
קובץ:Troika YS.jpg|פסל "טרויקה"
קובץ:Parenthood YS.jpg|פסל "הורות"
קובץ:Abstract couple YS.jpg|פסל "זוג אבסטרקט"
קובץ:(2)_אמהות.jpg|פסל "אמהות"
קובץ:Resting woman.jpg|פסל "אשה נחה"
קובץ:אם ובת.jpg|פסל "אם ובת"
קובץ:הרהורים על ידיים.jpg| פסל "הרהורים על ידיים"
קובץ:מבט-איה.jpg|פסל "מבט-איה"
קובץ:חיבוק יעל שלו.jpg|פסל "חיבוק"
קובץ:משפחה שלישיה.jpg|פסל "משפחה שלישיה"
קובץ:חצויה אבסטרקט.jpg|פסל "חצויה אבסטרקט"
קובץ:Grace abstract.jpg|פסל "עדנה אבסטרקט"


## תערוכות נבחרות
1978 – גלריה איפנמה, תל אביב

1979 – תערוכת יחיד בבית האמנים ע"ש שאגאל, חיפה

1979 - 1983 – תערוכה שנתית של אמני בצפון, בית אגודת הציירים והפסלים, חיפה

1980 – "יעל שלו: פסלי ברונזה", מצודת הנמל קיסריה, קיסריה

1984 – "יעל שלו: פסלי ברונזה", המוזיאון העירוני, נהריה

1985 – "תערוכה כללית של אמני חיפה והצפון", מוזיאון חיפה לאמנות, חיפה

1991 – "פסלי ברונזה 1965-1990", גלריה פארק, תל אביב

1998 – "יעל שלו – פסלים", הרצליה פיתוח

2010 – "תערוכה רב תחומית-פיסול עכשווי", מוזיאון יפו לעתיקות

## פרסים
1976 - פרס מטעם משרד החינוך להישגים מיוחדים ופיתוח סגנון אישי

## קישורים חיצוניים
* פסלי ברונזה/יעל שלו, באתר הספרייה הלאומית
* יעל שלו באתר מוזיאון ישראל, ירושלים

## הערות שוליים

קטגוריה:פסלות ישראליות
קטגוריה:פסלים ישראלים
קטגוריה:נהלל: אישים
קטגוריה:אישים הקבורים בבית הקברות בנהלל
קטגוריה:ישראליות שנולדו ב-1924
קטגוריה:ישראלים שנולדו ב-1924
קטגוריה:ישראליות שנפטרו ב-2022
קטגוריה:ישראלים שנפטרו ב-2022